Õsrégi átverés a mobilosokat figyelmeztetõ BM-es körlevél
Egy tíz évvel ezelõtt útnak indult francia kamu-körlevél tükörfordítása terjed a magyar neten, ami a Belügyminisztérium nevében figyelmezteti a mobilosokat többfajta veszélyre, például arra, nehogy visszahívjanak egy telefonszámot.
A szerkesztõségünkbe egy e-mail mellékleteként, .doc formátumú szövegfájlban jutott el a körlevél, amelyiknek a fejlécében az szerepel: "Belügyminisztériumi közlemény", és arra figyelmezteti a mobilosokat, nehogy visszahívják a 06 07 74 52 41-es telefonszámot, amennyiben egy sms-ben erre kérik õket. (A számot pontosan ebben a formátumban írják a szövegben.)

"Kérjük, semmi esetre se hívja fel a megadott számot, ellenkezõ esetben ugyanis telefonszámlája rendkívüli mértékben meg fog emelkedni!" - figyelmeztet a levél. Ezek után az üzenet írója arra kéri az olvasót, segítsen továbbadni az üzenetet: "A Szervezett Bûnözés Ellenes Központi Hivatal által kiadott jelen közleményt kérjük a lehetõ legszélesebb körben terjeszteni!"

A hivatalos szervek természetesen soha nem ilyen formában juttatják el üzeneteiket a lakossághoz, nem is beszélve arról, hogy Magyarországon nem létezik "Szervezett Bûnözés Ellenes Központi Hivatal". Az Országos Rendõrfõkapitányságnak van ugyan Szervezett Bûnözés Elleni Igazgatósága, és az Orbán-kormány hatalomra lépése óta ismét van Belügyminisztérium, ezért egy kicsit megtévesztõ lehet az üzenetnek ez a része, de a 06 07-tel kezdõdõ, hatjegyû telefonszám már értelmezhetetlen idehaza. A folytatás azonban még zavarosabb.

Az üzenet ugyanis látszólag összefüggéstelenül figyelmeztet két másik állítólagos mobilos sebezhetõségre. Az elsõ a következõ (a kiemelés az eredetibõl):

  Az utóbbi idõkben szélhámosok kifejlesztettek egy rendszert, mellyel képessé váltak a mobiltelefonok csalással történõ használatára. Elõször a felhasználót felhívják a mobilján és úgy mutatkoznak be, mintha a szolgáltatójától, az Orange-tól, az SFR-tõl vagy a Bouygues-tól hívnák. Majd mobiltelefonja megfelelõ mûködésének ellenõrzésére hivatkozva arra kérik, hogy tárcsázza a 09# -es kódot.
   
  KÉRJÜK, SEMMIKÉPP NE TÁRCSÁZZA A MEGADOTT SZÁMOT, A VONALAT AZONNAL SZAKÍTSA MEG!

Az üzenet szerint a kód tárcsázását követõen a csalók le tudják másolni a felhasználó SIM-kártyáját.

Az üzenetnek ezzel a részével kapcsolatban már az is árulkodó, hogy három francia mobilszolgáltató szerepel a szövegben (Orange, SFR, Bouygues), amelyektõl természetesen semmilyen körülmények között nem hívhatnak fel magyar mobilost. A 09#, vagy más források szerint a #90 karakterek beütésével kapcsolatban pedig több változatban is terjesztettek különféle hoaxokat (vagyis borzongató tévhiteken, kitalációkon alapuló átverõs üzeneteket) az elmúlt években az interneten.

A levél végén szereplõ másik figyelmeztetés a következõ:

FIGYELEM!
 
SÜRGÕSEN adja tovább!
 
Amennyiben kijelzõjén beérkezõ híváskor az "A C E" betûk jelennek meg, kérjük, ne vegye fel, a hívást utasítsa el! Ez egy olyan vírus, amely tönkreteszi a SIM kártyát és megrongálja a mobiltelefont. Ezt az információt a Motorola, a Sagem és a Nokia is megerõsítették.
 
 
KÉRJÜK, A FENTIEKET MÁSOKNAK IS ADJA TOVÁBB!

A nyomaték kedvéért ez a rész már vastag betûvel szedve, középre rendezve szerepel a levélben. A levél összességében azon bukik meg leginkább, hogy, mint említettük, továbbküldésre buzdítja a feladót, és semmilyen hivatalos forrás, vagy kontaktszemély nem szerepel benne.

Az elsõ figyelmeztetésben szereplõ 06 07 74 52 41-es telefonszámra rákeresve azonban még egy ennél is megdöbbentõbb információra bukkantunk. A számmal kapcsolatos figyelmeztetést a francia HoaxBuster.com szerint már 2000 márciusa óta terjesztik, vagyis több mint tíz éve járja az internetet. A levél valószínûleg francia nyelvterületrõl került került Magyarországra is, tükörfordításban.
csalás tévhit mobiltelefon hoax